Milan Bubák (kňaz)

Milan Bubák, SVD, M.A., M.P.S. (* 19. júl 1956,, Dvorníky) je slovenský rímskokatolícky kňaz, verbista, teológ a náboženský spisovateľ. Založil Univerzitné pastoračné centrum svätého Jozefa Freinademetza v Mlynskej doline v Bratislave a napísal viacero kníh. Pôsobil vo Vatikánskom rozhlase.

 Život 
Narodil sa v roku 1956 v Dvorníkoch, no od desiatich rokov vyrastal v Pate, odkiaľ pochádzala jeho rodina (niektoré pramene uvádzajú, že sa v nej narodil). Vyštudoval gymnázium v Seredi a následne teológiu na Cyrilometodskej bohosloveckej fakulte v Bratislave (19751980). V roku 1980 bol vysvätený za rímskokatolíckeho kňaza a následne pôsobil ako kaplán v Komárne (1980), Cíferi (198081), Banskej Štiavnici (198384) a najdlhšie v Bratislave (19841988). V rokoch 1981 až 1983 absolvoval základnú vojenskú službu.

V roku 1988 už ako člen Spoločnosti Božieho Slova odišiel do Ríma, kde ďalej študoval na Pápežskej Urbanovej univerzite (19881990). Z Ríma plánoval odísť na misie do Mexika, no najprv mal dokončiť svoju pastoračnú prípravu v USA. V Chicagu študoval na Catholic Theological Union (v 1992 získal titul Master of Arts v odbore kresťanská spiritualita) a na Loyola University (v roku 1994 získal titul Master of Pastoral Studies v odbore duchovné vedenie a pastorálne poradenstvo). V roku 1993 zložil večné sľuby.

Po návrate na Slovensko v roku 1994 pôsobil ako správca (rektor) Kostola svätého Ladislava a pomáhal rozvíjať činnosť verbistov. V roku 1997 založil Univerzitné pastoračné centrum svätého Jozefa Freinademetza v Mlynskej doline v Bratislave, v ktorom pôsobil vyše 10 rokov. Od leta 2007 do roku 2013 žil a pracoval v Ríme vo vysokej funkcii Spoločnosti Božieho Slova ako „koordinátor pre spravodlivosť a pokoj a integritu stvorenia”. Od roku 2013 je administrátorom farnosti Bratislava-Petržalka I (Daliborovo námestie).

V roku 2024 mu bratislavský primátor Matúš Vallo, najmä za založenie Univerzitného pastoračného centra, udelil Cenu primátora Bratislavy.

 Dielo (výber) 
 Ľudské vzťahy a komunikácia (1999; pôvodne samizdat)
 Prekročiť limity (1999)
 Za koho kráčam (2000)
 Čnosti – Pondelkové úvahy v Univerzitnom pastoračnom centre v Bratislave (Lúč, 2009; kázne/prednášky inšpirované knihou Donalda DeMarca: The Heart of Virtue)
 Dve vína (Calder, 2011)
 Viac než vidia oči – Nedeľné príhovory z Vatikánskeho rádia – Rok A (Spoločnosť Božieho Slova, 2015)
 Návrat domov – Nedeľné príhovory z Vatikánskeho rádia – Rok B (Spoločnosť Božieho Slova, 2015)
 Pozvanie kráľa – Nedeľné príhovory z Vatikánskeho rádia – Rok C (Spoločnosť Božieho Slova, 2015)

 Referencie 

Kategória:Osobnosti z Dvorník
Kategória:Slovenskí verbisti
Kategória:Slovenskí emigranti a exulanti
Kategória:Slovenskí rímskokatolícki kňazi
Kategória:Slovenskí náboženskí spisovatelia
Kategória:Slovenskí teológovia
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Absolventi Pápežskej univerzity Gregoriany